CELEX: E2015P0015
Language: fi
Date: 2015-07-09 00:00:00
Title: Liechtensteinin Fürstlicher Oberster Gerichtshofin 9. heinäkuuta 2015 esittämä pyyntö saada EFTAn tuomioistuimelta neuvoa-antava lausunto asiassa Franz-Josef Hagedorn vastaan Vienna-Life Lebensversicherung AG (Asia E-15/15)

29.9.2016   
            
            
               FI
            
            
               Euroopan unionin virallinen lehti
            
            
               C 357/30
            
         Liechtensteinin Fürstlicher Oberster Gerichtshofin 9. heinäkuuta 2015 esittämä pyyntö saada EFTAn tuomioistuimelta neuvoa-antava lausunto asiassa Franz-Josef Hagedorn vastaan Vienna-Life Lebensversicherung AG
   (Asia E-15/15)
   (2016/C 357/10)
   Fürstlicher Oberster Gerichtshof, Liechtenstein (Liechtensteinin korkein oikeus) on pyytänyt 9. heinäkuuta 2015 päivätyllä kirjeellä EFTAn tuomioistuimelta neuvoa-antavaa lausuntoa asiassa Franz-Josef Hagedorn vastaan Vienna-Life Lebensversicherung AG. Kirje saapui tuomioistuimen kansliaan 9. heinäkuuta 2015 ja koskee seuraavia kysymyksiä:
   
               1.
            
            
               Onko henkivakuutuksesta 5 päivänä marraskuuta 2002 annetun Euroopan parlamentin ja neuvoston direktiivin 2002/83/EY 36 artiklan 2 kohtaa tulkittava siten, että kyseisessä kohdassa sekä liitteessä III olevan A kohdan a.11 ja a.12 alakohdissa sekä B kohdan b.2 alakohdassa tarkoitettuja sijoitussidonnaisia henkivakuutussopimuksia koskevia tiedonantovelvollisuuksia on noudatettava myös silloin, kun henkilö hankkii sopimuksen siirrolla sijoitussidonnaisen henkivakuutuksen toiselta henkilöltä vakuutuksenantajan suostumuksella (”jälleenmyydyt henkivakuutukset”)?
            
         Mikäli tuomioistuin vastaa ensimmäiseen kysymykseen myöntävästi, esitetään seuraavat jatkokysymykset:
   
               2.a
            
            
               Onko henkivakuutuksesta annetun direktiivin 2002/83/EY 36 artiklan 2 kohtaa tulkittava siten, että silloin kun sijoitussidonnainen henkivakuutussopimus on hankittu oikeustoimella, on uudelle vakuutuksenottajalle annettava vain yleisluonteista tietoa vai onko henkivakuutusyhtiön toimitettava uudelle vakuutuksen ottajalle juuri kyseistä vakuutustuotetta koskevaa tietoa, erityisesti nykyisen vakuutuksenottajan ja sopimuksen luovutuksensaajan sijoittaja- tai riskiprofiilien eroista?
            
         Mikäli kysymykseen 2.a vastataan kieltävästi, esitetään seuraava kysymys:
   
               2.b
            
            
               Onko sopimuksen luovutuksensaajalle annettava erityisiä tietoja hänelle siirtyvästä vakuutustuotteesta silloin, jos nykyinen vakuutuksenottaja on yritys, kun taas sopimuksen luovutuksensaaja on luonnollinen henkilö tai kuluttaja?
            
         Mikäli kysymykseen 2.b vastataan kieltävästi, esitetään seuraava kysymys:
   
               2.c
            
            
               Onko sopimuksen luovutuksensaajalle annettava erityisiä tietoja hänelle siirtyvästä vakuutustuotteesta silloin, kun sopimuksen siirtäjä ei ole antanut tietojaan vakuutustuotetta varten, esimerkiksi siinä tapauksessa, että hän ei ole ilmoittanut vakuutusyhtiölle oman riski- tai sijoittajaprofiilinsa arvioimiseen tarvittavia tietoja?
            
         
               3.
            
            
               Onko henkivakuutusta koskevan direktiivin 2002/83/EY liitteessä III olevan B kohdan b.2 alakohdan säännökset vakuutuksenantajan velvoitteista saatettu asianmukaisesti osaksi kansallista lainsäädäntöä, vaikka kansallisessa lainsäädännössä (Versicherungsaufsichtsgesetz, laki vakuutusvalvonnasta, liitteessä 4 olevan II kohdan 2 alakohta) säädetään sijoitussidonnaisista henkivakuutussopimuksista, että sopimuksen voimassaoloaikana tietoa on annettava henkivakuutussopimuksen perustana olevista sijoituksista ja siihen sisältyvistä varoista vain silloin, kun annettujen tietojen muutokset aiheutuvat lainsäädännön muuttumisesta mutta eivät sen lisäksi vakuutusehtojen muuttumisesta (direktiivin 2002/83/EY liitteessä III olevan B kohdan b.2 alakohta)?